b'\n_START_ARTICLE_\nReligini\xc5\xb3 reikal\xc5\xb3 institutas\n_START_PARAGRAPH_\nReligini\xc5\xb3 reikal\xc5\xb3 institutas (it. Istituto per le Opere di Religione) vadinamas Vatikano banku atliekantis Katalik\xc5\xb3 ba\xc5\xbeny\xc4\x8dios. Bank\xc4\x85 valdo profesionalus vadovas, kuris yra pavaldus kardinol\xc5\xb3 komitetui ir tiesiogiai popie\xc5\xbeiui. Tai yra popie\xc5\xbeiaus finansin\xc4\x97 institucija, nepri\xc5\xbei\xc5\xabrima \xc5\xa0ventojo Sosto ekonomini\xc5\xb3 reikal\xc5\xb3 prefekt\xc5\xabros. Dabartinis banko prezidentas yra Angelo Caloia.\n_START_SECTION_\nIstorija\n_START_PARAGRAPH_\nVatikano bankas yra Katalik\xc5\xb3 ba\xc5\xbeny\xc4\x8dios administracin\xc4\x97s strukt\xc5\xabros - Romos kurijos - \xc5\xa1aka. Kaip formali organizacija susiformavo XIX a._NEWLINE_Banko istorijoje i\xc5\xa1skiriami trys pagrindiniai laikotarpiai: laikotarpis po 1870 m., kai buvo panaikinta Popie\xc5\xbeiaus valstyb\xc4\x97; po 1929 m., kai Laterano sutartimi buvo sukurtas nepriklausomas Vatikanas; po Antrojo pasaulinio karo._NEWLINE_Sudarius Laterano sutart\xc4\xaf, viename i\xc5\xa1 jos paragraf\xc5\xb3 buvo reinterpretuota kanonin\xc4\x97 teis\xc4\x97 lie\xc4\x8dianti lupikavim\xc4\x85, kuris apibr\xc4\x97\xc5\xbetas ne kaip pelno i\xc5\xa1 pinig\xc5\xb3 skolinimo gavimas, bet kaip pernelyg didelio pelno i\xc5\xa1 tokios veiklos siekimas. Tai leido Vatikano bankui tapti tikru banku, galin\xc4\x8diu gauti peln\xc4\x85. L\xc4\x97\xc5\xa1\xc5\xb3 banko prad\xc5\xbeiai skyr\xc4\x97 ir Musolinis._NEWLINE_1968 m. banko finansiniu patar\xc4\x97ju buvo pasamdytas Michele Sindona, nepaisant pastarojo abejotinos praeities. M. Sidona buvo pagrindinis veik\xc4\x97jas pad\xc4\x97j\xc4\x99s pritraukti ir per bank\xc4\x85 plauti didelius pinig\xc5\xb3 srautus i\xc5\xa1 Gambino \xc5\xa1eimos prekybos heroinu, naudojantis fiktyvia kompanija "Mabusi". \xc4\xae pinig\xc5\xb3 plovimo schem\xc4\x85 buvo \xc4\xafsipainioj\xc4\x99s ir kitas bankininkas, Roberto Calvi, kuris vadovavo Banco Ambrosiano. Tiek Calvi, tiek Sindona priklaus\xc4\x97 P2 lo\xc5\xbeei._NEWLINE_1978 m. popie\xc5\xbeiumi tapus Jonui Pauliui I-ajam jam buvo prane\xc5\xa1ta apie kaltinimus neteis\xc4\x97ta Vatikano banko veikla. Popie\xc5\xbeius paskyr\xc4\x97 Valstyb\xc4\x97s sekretori\xc5\xb3 Kurijos vadov\xc4\x85 kardinol\xc4\x85 Jean-Marie Villot i\xc5\xa1siai\xc5\xa1kinti su tuo susijusias aplinkybes. Popie\xc5\xbeiaus mirtis po 33 dien\xc5\xb3 \xc5\xa1iame poste paskatino gandus, kad jis buvo nu\xc5\xbeudytas d\xc4\x97l atskleisto skandalo. \xc5\xa0i versija niekada nebuvo priimta kaip oficiali ir yra laikoma, kad popie\xc5\xbeius mir\xc4\x97 d\xc4\x97l nat\xc5\xabrali\xc5\xb3 prie\xc5\xbeas\xc4\x8di\xc5\xb3._NEWLINE_XX a. 9-ame de\xc5\xa1imtmetyje Vatikano bankas \xc4\xafsiv\xc4\x97l\xc4\x97 \xc4\xaf didel\xc4\xaf politin\xc4\xaf ir finansin\xc4\xaf skandal\xc4\x85, kilus\xc4\xaf d\xc4\x97l Banco Ambrosiano \xc5\xbelugimo. \xc5\xa0io banko pagrindiniu akcininku buvo Vatikano bankas, o tuometinis Vatikano banko prezidentas - JAV lietuvis Paul Marcinkus. Paul Marcinkui buvo pareik\xc5\xa1ti Italijos kaltinimai susij\xc4\x99 su Banco Ambrosiano bankrotu, ta\xc4\x8diau teisiamas jis nebuvo, nes buvo pripa\xc5\xbeintas jo diplomatinis imunitetas._NEWLINE_\xc5\xa0iuo metu Vatikano bankas veikia s\xc4\x97kmingai ir yra pelningas. XX a. de\xc5\xa1imtojo de\xc5\xa1imtme\xc4\x8dio prad\xc5\xbeioje bankas \xc4\xaf u\xc5\xbesienio kompanijas buvo investav\xc4\x99s vir\xc5\xa1 10 mlrd. JAV doleri\xc5\xb3.'